Sesniki
Sesniki (kasutatakse ka nimesid Sestniki, Sesniku, Šesnikovo, Piusa ja Piisa) on küla Võru maakonnas Setomaa vallas. Küla kuulub Tsätski nulka. Küla territooriumi lääne- ja keskosa jäävad Mustoja maastikukaitseala territooriumile. Kaitseala piires küla loodenurgas asub Tapetute mägi ehk Tapõdumägi, kus Saksa okupatsiooni ajal kas 1941. või 1942. aastal tapsid Saksa sõdurid Petserist sinna toodud kommuniste. Kirdes piirneb küla Venemaaga. Kagunurka jääb Piusa jõgi. Küla idaosa läbib Värska–Ulitina tee. Selle tee peale ning Sesniki ja Lutepää vahele jääb Saatse saabas. Enne Eesti omavalitsuste haldusreformi 2017. aastal kuulus küla Värska valda ja Põlva maakonda. Tapetute mägi Mustoja